गुसु बोथोर फैनाय लोगो लोगो टमेटनि सुप लोंनो मोजां मोन्नाया 2 गुण बारा जायो । मानोना टमेट'नि सुपआव गोबां देरहोनो - लावहोनो हानाय गुण थायो , जाय देहानि थाखाय जोबोद मुलाम्फा गोनां जायो । बेयाव भिटामिन ए , इ , सि , के आरो एन्टि - अक्सिडेन्टस थायो । बे नोंथांखौ गाहाम देहा आरो फिटयै लाखियो । बिब्दिब्ला फै टमेट' सुपनि मुलाम्फानि सोमोन्दै मिबथिनानै लानि - बेयाव भिटामिन के आरो केल्सियाम थायो , जाय बेगेंफोरखौ गोख्रोङै लाखियो । टमेट'नि सुपखौ सानफ्रोमबो लोंनायजों बेयो टिएनएफ अल्फानि ब्लाड लेभेलखौ 34 जौखोन्दोसिम खमायहोयो । मख'नो गोनांदि , देहायाव लाइकपीननि आंखालजों बेगेंफोराव जेंनाया बारायो । टमेट'आव लाइकपीन थायो आरो बेखौ नेम बादियै आजावनानै लायोब्ला , गावखौनो गाव बेरामफोरनिफ्राय जानगाराव लाखिनो हायो । टमेट'नि सुपआव लाइकपीन आरो केरटनायड बायदि एन्टि - अक्सिडेन्ट थायो , जायजों आइजो आरो हौवाफोरनाव केन्सार जानायनि बिबाङा खमायो । सप्ताहआव सानथाम बे सुपखौ लोंनायजों ब्रेस्ट , प्रस्टेट केन्सारनि जानायनि बिबाङा बाङाइ जायो । बेराफार्से , भिटामिन एआ टिशु जौगाखांनायनि थाखाय गोनां जायो । देहायाव सानफ्रोमबो 16 जौखोन्दो भिटामिन ए आरो 20 जौखोन्दो भिटामिन सिनि गोनांथि जायो आरो टमेट'नि सुपआ देहानि बे गोनांथिखौ आबुं खालामो । टमेट' सुपआव गोबां बिबांनि कपार मोन्नाय जायो , जायजों नार्भास सिस्टेमआ गाहामै थायो । बेयाव पटेशियामनि बिबाङा गोबाङै थायो । बेयो खरखौ गोख्रोङै लाखियो । टमेट' सुपखौ जुदि अलिभ अयेलजों बानायोब्ला बेयो लिरथाय खमायनायाव मदद गोनां जायो । बेयाव दै आरो फाइबारनि बिबाङा बांसिनै थायो , जायनि थाखाय नोंथाङा गोबां समसिम उखैनाय नङा । 
गुसु बोथोराव टमेट सुप लोनायजों मुलाम्फा मोननो हायो , खर' मेलेमखौबो गाहामै लाखियो